CELEX: 22018D0433
Language: bg
Date: 2016-09-23 00:00:00
Title: Решение на Съвместния комитет на ЕИП № 175/2016 от 23 септември 2016 година за изменение на приложение II (Технически правила, стандарти, изпитвания и сертифициране) към Споразумението за ЕИП [2018/433]

22.3.2018   
               
               
                  BG
               
               
                  Официален вестник на Европейския съюз
               
               
                  L 80/17
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 175/2016
      от 23 септември 2016 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2018/433]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Делегирана директива (ЕС) 2016/1028 на Комисията от 19 април 2016 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от ограничението за използване на олово в припои за електрически връзки със сензори за измерване на температурата в някои устройства (1) следва да бъде включена в Споразумението за ЕИП.
               
            
                  (2)
               
               
                  Делегирана директива (ЕС) 2016/1029 на Комисията от 19 април 2016 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за кадмиеви аноди в клетки на Херш за определени кислородни датчици, използвани в промишлените прибори за контрол и управление (2) следва да бъде включена в Споразумението за ЕИП.
               
            
                  (3)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      В точка 12р (Директива 2011/65/ЕС на Европейския парламент и на Съвета) от глава XV от приложение II към Споразумението за ЕИП се добавят следните тирета:
      
                  „—
               
               
                  
                     32016 D 1028: Делегирана директива (ЕС) 2016/1028 на Комисията от 19 април 2016 г. (ОВ L 168, 25.6.2016 г., стр. 13),
               
            
                  —
               
               
                  
                     32016 D 1029: Делегирана директива (ЕС) 2016/1029 на Комисията от 19 април 2016 г. (ОВ L 168, 25.6.2016 г., стр. 15)“.
               
            Член 2
      Текстовете на делегираните директиви (ЕС) 2016/1028 и (ЕС) 2016/1029 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 24 септември 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 23 септември 2016 година.
         
            
               За Съвместния комитет на ЕИП
            
            
               Председател
            
            Bergdís ELLERTSDÓTTIR
         
      
      
         (1)  ОВ L 168, 25.6.2016 г., стр. 13.
      
         (2)  ОВ L 168, 25.6.2016 г., стр. 15.
      
         (*1)  Без отбелязани конституционни изисквания.